Ku endlela leswaku tsalwa ra novhele ri tsakisa, mutsari u fanela ku hayeka vahlayi emoyeni. Leswi swi vula leswaku mutsari a nga fanelanga ku byela vahlayi hinkwaswo leswi swi humelelaka hi nkarhi wun'we. Ku hayeka vahlayi emoyeni i swa nkoka eka tsalwa ra novhele. Muhlayi u fanela ku endliwa a tsakela ku tiva leswi swi nga ta humelela, kutani a hlamarisiwa hi swilo swintshwa leswi swi humelelaka, leswi yena a a nga swi langutelanga kambe a enerisiwa hi ndlela leyi swilo leswi swintshwa swi nga na vuxaka hi yona na leswi se swi tiviwaka na ku tiveka. Mutlhokovetseri u vulavula hi "Masiku" leswaku hi wona ya endlaka leswaku malembe ya famba. v U vula leswaku vana lava nga velekeriwa ku fa rifu ra ntumbuluko, vutomi bya vona byi le ku boleni naswona vana lava va hume laha ku nga onhaka kona. v Masiku yo hetelela ya le kusuhi. v U vula leswaku a swi pfuni nchumu ku va Mutsonga, Muvhenda, Muzulu hambi Musuthu kumbe swi nga va swi antswa ku va wantima. v Eka yena wantima u fana na ximanga xa nhova lexi pfumalaka kaya.